9. september 2021

|  |
| --- |
|  |

**Kommissorium for DPO-arbejdsgruppen**

Arbejdsgruppens formål

Arbejdsgruppen har til formål at tilvejebringe grundlaget for, at universiteterne kan sikre databeskyttelse i forskningen, i uddannelserne og i den daglige administration. Herunder at påvirke de universitetsaktuelle dagsordener inden for persondataforordningen og relaterede områder. Arbejdsgruppen har også som formål at sikre en fælles forståelse for reglerne i persondataforordningen og at rådgive Universitetsdirektørudvalget samt universiteternes ledelser herom.

Arbejdsgruppen har konkret til opgave at:

* Understøtte den faglige forankring af Danske Universiteters udvalg, dog primært Universitetsdirektørudvalgets.
* Udveksle erfaringer om juridiske fortolkninger, og på den baggrund sikre et oplyst grundlag for risikovurderinger, på de enkelte universiteter.
* Være sektorens kontaktpunkt i forhold emner vedr. persondatafordringen og henvendelser fra ministeriet og andre relevante organisationer og netværk både nationale og international.

Medlemskreds og formand

DPO-arbejdsgruppen består af en formand, der udpeges af Universitetsdirektørudvalget blandt dets medlemmer og DPOén fra hvert af de otte universiteter samt en observatør udpeget af Rektorkollegiet for de Kunstneriske og Kulturelle Uddannelser.

Tilrettelæggelse af arbejdsgruppens arbejde og sekretariatsbetjening

Arbejdsgruppen afholder ca. fire møder årligt og kan, hvis det findes nødvendigt, afholde ekstra møder. Mødedatoerne fastlægges for et år ad gangen.

Danske Universiteters sekretariat står for betjening af DPO-arbejdsgruppen. Arbejdsgruppen står selv for en væsentlig del af det tematiske indhold i gruppens arbejde og møder.

Arbejdsgruppen udarbejder årligt et arbejdsprogram for det kommende år med to - fire centrale temaer, med særligt fokus på udfordringer og muligheder, hvor der er behov for aktion.

Arbejdsgruppen refererer til Universitetsdirektørudvalget og forventes at spille en rolle i den faglige forberedelse og rådgivning af Universitetsdirektørudvalget.

Arbejdsgruppen kan pålægges opgaver af Danske Universiteters udvalg.

Arbejdsgruppen kan nedsætte ad hoc arbejdsgrupper, som udarbejder oplæg, analyser mv. til arbejdsgruppen

Relation til interessenter

Arbejdsgruppen kan efter behov mødes med relevante personer fra f.eks. ministerier, regioner og andre relevante organisationer.

Arbejdsgruppen fungerer som skriftlig referencegruppe ift. udspil, høringer og henvendelser, som kræver hurtig behandling.

*Godkendt af DPO-arbejdsgruppen den XX*

*Godkendt af Universitetsdirektørudvalget den 24. maj 2021*